**ส่วนที่ 3**

**แผนการใช้ประโยชน์จากการบริการวิชาการ**

คณะวิทยาศาสตร์และเทคโนโลยี ได้จัดทำแผนการใช้ประโยชน์จากการบริการวิชาการในปีการศึกษา พ.ศ. 2568 เพื่อให้เกิดผลต่อการพัฒนานักศึกษาและบุคลากร ตลอดจนชุมชนในพื้นที่รับบริการ ดังต่อไปนี้

**1.ด้านการเรียนการสอน**

โดยการบูรณาการกับการเรียนการสอนในรายวิชาที่เกี่ยวข้อง อาจารย์ผู้สอนจะนำความรู้ที่ได้จากการบริการวิชาการมาถ่ายทอดแก่นักศึกษาในชั้นเรียน มีการเปิดโอกาสให้นักศึกษาได้เรียนรู้ร่วมกับชุมชน ทำให้เกิดพัฒนาทักษะจากการฝึกปฏิบัติจริง เช่น การให้นักศึกษาได้ทำการสำรวจและเก็บรวบรวมข้อมูลในพื้นที่ การถ่ายทอดความรู้แก่ชุมชนด้วยการเป็นผู้ช่วยวิทยากร การออกแบบและจัดทำสื่อสำหรับการเผยแพร่ รวมทั้งการฝึกทำการทดลองในห้องปฏิบัติการ การสกัดสาร การพัฒนาผลิตภัณฑ์ และการใช้เครื่องมือวิทยาศาสตร์ในการวิเคราะห์และทดสอบคุณภาพของสารชนิดต่างๆ ส่งผลทำให้นักศึกษาเกิดการพัฒนาทักษะการเรียนรู้ได้ด้วยตนเอง ซึ่งมีการจัดแผนการนำไปใช้ประโยชน์ด้วยกันทั้งสิ้น 26 กิจกรรม โดยบูรณาการกับการจัดการเรียนการสอน จำนวน 55 รายวิชา

**2.ด้านการวิจัย/งานสร้างสรรค์/นวัตกรรม**

โดยนําผลงานวิจัยไปสู่การแก้ไขปัญหาหรือก่อให้เกิดประโยชน์กับชุมชนได้อย่างเป็นรูปธรรม หรือการนําองค์ความรู้หรือประเด็นปัญหาที่พบระหว่างการบริการวิชาการมาพัฒนาเป็นโจทย์วิจัย ก่อให้เกิดความเชื่อมโยงกับการจัดการเรียนรู้โดยใช้โครงงานเป็นฐาน (Project based learning) โดยบูรณาการกับรายวิชาที่เกี่ยวข้อง ซึ่งเป็นการส่งเสริมการเรียนรู้จากประสบการณ์จริง นักศึกษาจะได้พัฒนาทักษะและความสามารถในการแก้ปัญหา และต่อยอดสู่โครงการวิจัยของนักศึกษาได้อย่างมีคุณภาพ โดยมีการจัดแผนการนำไปใช้ประโยชน์จำนวนทั้งสิ้น 20 โครงการ/ผลงาน จากแผนการดำเนินงาน จำนวน 14 กิจกรรม

**3.ด้านการพัฒนาชุมชน/สังคม**

โดยนำองค์ความรู้ทางวิชาการหรือองค์ความรู้จากการวิจัยหรือการศึกษาค้นคว้าที่สอดคล้องกับบริบทของชุมชน/สังคม ไปให้บริการวิชาการเพื่อพัฒนาความเข้มแข็งของชุมชน/สังคม อย่างต่อเนื่อง ซึ่งเป็นการนำไปใช้ประโยชน์ที่ตอบสนองการบริการวิชาการแบบให้เปล่าภายใต้โครงการยุทธศาสตร์มหาวิทยาลัยราชภัฏเพื่อการพัฒนาท้องถิ่น ระยะ 20 ปี (พ.ศ. 2560-2579) กิจกรรมที่ดำเนินการประกอบด้วยการสำรวจความต้องการของชุมชนเพื่อกำหนดทิศทางการดำเนินงาน มีการกำหนดชุมชนเป้าหมายและจัดทำแผนบริการวิชาการโดยการมีส่วนร่วมจากชุมชนเป้าหมายนั้นๆ ในการดำเนินงานอาจมีการสร้างเครือข่ายความร่วมมือระหว่างหน่วยงานที่เกี่ยวข้อง เพื่อให้เกิดความเชื่อมโยงในการทำงานอย่างเป็นระบบ นำไปสู่การพัฒนาเป็นชุมชนต้นแบบต่อไปได้ในอนาคต โดยมีการจัดทำแผนการนำไปใช้ประโยชน์ จำนวน 30 พื้นที่ จากแผนการดำเนินงานทั้งสิ้น 28 กิจกรรม

**โครงการ/กิจกรรมบริการวิชาการที่มีแผนการนำไปใช้ประโยชน์ ในปีงบประมาณ 2568**

| **โครงการ** | **กิจกรรม** | **ด้านการนำไปใช้ประโยชน์** | | |
| --- | --- | --- | --- | --- |
| **การเรียน**  **การสอน** | **การวิจัย/**  **งานสร้างสรรค์/นวัตกรรม** | **การพัฒนา**  **ชุมชน/สังคม** |
| 1. การเพิ่มศักยภาพชุมชน Soft Power บนฐานอัตลักษณ์ศิลปวัฒนธรรมท้องถิ่น | 1.1 ส่งเสริมให้ความรู้การบริหารจัดการและการประชาสัมพันธ์ Soft Power ของชุมชนท้องถิ่นจากการบริการวิชาการและงานวิจัยภายใต้การดำเนินงานของคณะวิทยาศาสตร์และเทคโนโลยี | - | - | ✓ |
| 1.2 การอนุรักษ์ภูมิปัญญาไทย กรณีศึกษา : อาหารไทย-รามัญ เขตคลองสามวา กรุงเทพมหานคร | ✓ | - | ✓ |
| 2. พัฒนาคุณภาพชีวิตและยกระดับเศรษฐกิจฐานราก | 2.1 การพัฒนาศักยภาพและส่งเสริมอาชีพผู้สูงอายุใน ต.ท่าดินดำ อ.ชัยบาดาล จ.ลพบุรี | ✓ | - | ✓ |
| 2.2 การพัฒนาผลิตภัณฑ์สมุนไพรเพื่อเสริมสร้างสุขภาพกลุ่มผู้สูงอายุ ต.มะกอกหวาน ต.ม่วงค่อม และ ต.บัวชุม อ.ชัยบาดาล จ.ลพบุรี | ✓ | ✓ | ✓ |
| 2.3 การพัฒนาและยกระดับคุณภาพผลิตภัณฑ์สมุนไพรในท้องถิ่น อ.ชัยบาดาล จ.ลพบุรี เพื่อเพิ่มรายได้ ปีที่ 4 | ✓ | ✓ | ✓ |
| 2.4 อบรมเชิงปฏิบัติการเรื่องการบริหารจัดการการใช้สารกระตุ้นเชิงชีวภาพเพื่อเพิ่มผลผลิตของหน่อไม้ฝรั่ง อ.ชัยบาดาล จ.ลพบุรี | ✓ | ✓ | ✓ |
| 2.5 การพัฒนาผลิตภัณฑ์ในชุมชนเพื่อประโยชน์เชิงพาณิชย์ในวิสาหกิจชุมชนกลุ่มแปรรูปบ้านแหลมเหนือ: ต.บางตะไนย์ อ.ปากเกร็ด จ.นนทบุรี | ✓ | ✓ | ✓ |
| 2.6 การพัฒนาผลิตภัณฑ์ในชุมชนเพื่อประโยชน์เชิงพาณิชย์ในวิสาหกิจชุมชนแม่บ้านท่าอิฐสัมพันธ์ ม.9 ต.ท่าอิฐ อ.ปากเกร็ด จ.นนทบุรี | ✓ | ✓ | ✓ |
| 2.7 การพัฒนาผลิตภัณฑ์ส่งเสริมสุขภาพของชุมชนบางรักน้อย จ.นนทบุรี | ✓ | ✓ | ✓ |
| 2.8 การส่งเสริมและพัฒนาผลิตภัณฑ์อาหารเพื่อเสริมสร้างคุณภาพชีวิตคนในชุมชนบ้านเอื้ออาทรบางบัวทอง 2 จ.นนทบุรี | ✓ | ✓ | ✓ |
| 2.9 การเสริมสร้างสุขภาพจิตของผู้สูงอายุในชุมชนด้วยการเรียนรู้แบบมีส่วนร่วมจากงานฝีมือท้องถิ่นผลิตภัณฑ์ดอกไม้ดินสู่ทักษะอาชีพ | ✓ | - | ✓ |
| 2.10 การส่งเสริมอาชีพเกษตรในเมืองและพัฒนาผลิตภัณฑ์ชุมชนของสมาชิกกลุ่มเกษตรกรเทศบาลเมืองใหม่บางบัวทอง อ.บางบัวทอง จ.นนทบุรี | ✓ | ✓ | ✓ |
| 2.11 พัฒนาคุณภาพชีวิตและยกระดับเศรษฐกิจฐานรากโดยการพัฒนาผลิตภัณฑ์จากวัสดุในท้องถิ่น | ✓ | - | ✓ |
| 2.12 การพัฒนาคุณภาพชีวิตอาสาสมัครสาธารณสุขประจำหมู่บ้านในพื้นที่ ต.ทำนบ อ.องครักษ์  จ.นครนายก | ✓ | ✓ | ✓ |
| 2.13 การพัฒนาเครื่องดื่มและอาหารว่างจากสมุนไพรในท้องถิ่นเพื่อเสริมภูมิคุ้มกัน ในชุมชนบ้านทุ่งกระโปรง อ.บ้านนา จ.นครนายก | ✓ | - | ✓ |
| 2.14 การพัฒนาผลิตภัณฑ์ส่งเสริมสุขภาพด้วยศาสตร์การแพทย์แผนไทยเพื่อยกระดับคุณภาพชีวิตชุมชนบ้านหัวลิงใน ต.หนองแสง อ.ปากพลี จ.นครนายก | ✓ | ✓ | ✓ |
| 2.15 การอบรมเชิงปฏิบัติการการจัดการขยะย่อยสลายและขยะขายได้ | ✓ | - | ✓ |
| 3. ยกระดับมาตรฐานผลิตภัณฑ์ชุมชนยั่งยืนสู่แพลตฟอร์มออนไลน์ | 3.1 การแปรรูปเพื่อยกระดับผลิตภัณฑ์จากกระเทียมใน อ.ชัยบาดาล จ.ลพบุรี | ✓ | ✓ | ✓ |
| 3.2 การพัฒนาผลิตภัณฑ์แชมพูมะกรูด-อัญชัน เชิงพานิชย์ในวิสาหกิจกลุ่มผู้สูงอายุ หมู่ 11 ต.ม่วงค่อม อ.ชับบาดาล จ.ลพบุรี | ✓ | - | ✓ |
| 3.3 การพัฒนารูปแบบผลิตภัณฑ์นมแพะอัดเม็ดสู่แพลตฟอร์มออนไลน์ | ✓ | ✓ | ✓ |
| 3.4 พัฒนาผลิตภัณฑ์สบู่แฮนด์เมดและเซรั่มพรอพโพลิส ชุมชนคนบางกรวย (ปลายบาง) ต.ปลายบาง อ.บางกรวย จ.นนทบุรี | ✓ | - | ✓ |
| 4. ชุมชนดิจิทัลเพื่อรองรับสังคมศตวรรษที่ 21 | 4.1 การพัฒนาระบบการบริหารข้อมูลกองทุนกลุ่มออมทรัพย์เพื่อการผลิตบ้านท่ารวก ต.หนองยายโต๊ะ อ.ชัยบาดาล จ.ลพบุรี | ✓ | - | ✓ |
| 5. ศูนย์การเรียนรู้เพื่อการพัฒนาการบริหารจัดการทรัพยากรชุมชนอย่างยั่งยืน | 5.1 การพัฒนาแหล่งเรียนรู้และแปรรูปขยะพลาสติกสู่การนำไปใช้ประโยชน์ใน อ.ชัยบาดาล จ.ลพบุรี | ✓ | - | ✓ |
| 5.2 การพัฒนาศูนย์การเรียนรู้สวนสมุนไพรและการพัฒนาผลิตภัณฑ์สมุนไพร ในพื้นที่โรงเรียนนุ่มประสงค์วิทยา อ.บางกรวย จ.นนทบุรี ปีที่ 2 | ✓ | ✓ | ✓ |
| 5.3 ศูนย์การเรียนรู้การเกษตรฐานรากเชิงสร้างสรรค์ บ้านกุดรัง จ.นครนายก | ✓ | - | ✓ |
| 5.4 ศูนย์การเรียนรู้การทำเกษตรในเมืองเพื่อพัฒนาพื้นที่สีเขียวที่มีคุณภาพในการผลิตอาหาร | ✓ | ✓ | ✓ |
| 6. พัฒนานวัตกรทางการศึกษาเพื่อพัฒนาท้องถิ่นโดยใช้สมรรถนะเป็นฐาน | 6.1 ส่งเสริมทักษะทางปฏิบัติการวิทยาศาสตร์สำหรับการสอน | - | - | ✓ |
| 7. ยกระดับคุณภาพการศึกษา โรงเรียนสังกัด สพฐ. ตชด. และโรงเรียนกองทุนการศึกษา | 7.1 การพัฒนาทักษะการจัดทำสื่อการสอนด้วยปัญญาประดิษฐ์ (AI) ให้กับครูผู้สอนของศูนย์ส่งเสริมการเรียนรู้ ระดับเขต (ศกร.) เขตบางเขน กรุงเทพฯ | ✓ | - | ✓ |
| **รวมทั้งสิ้น** | | **26**  **กิจกรรม** | **14**  **กิจกรรม** | **28**  **กิจกรรม** |

**แผนการใช้ประโยชน์จากการบริการวิชาการโครงการยุทธศาสตร์มหาวิทยาลัยราชภัฏเพื่อการพัฒนาท้องถิ่น ประจำปีงบประมาณ 2568**

| **โครงการ** | **กิจกรรม** | **รายละเอียดของแผนการใช้ประโยชน์** | | |
| --- | --- | --- | --- | --- |
| **การเรียนการสอนในรายวิชาที่เกี่ยวข้อง** | **โครงการวิจัย/ผลงานวิจัย/**  **งานสร้างสรรค์/นวัตกรรม** | **การพัฒนาชุมชน/สังคม** |
| 1. การเพิ่มศักยภาพชุมชน Soft Power บนฐานอัตลักษณ์ศิลปวัฒนธรรมท้องถิ่น | 1.1 ส่งเสริมให้ความรู้การบริหารจัดการและการประชาสัมพันธ์ Soft Power ของชุมชนท้องถิ่นจากการบริการวิชาการและงานวิจัยภายใต้การดำเนินงานของคณะวิทยาศาสตร์และเทคโนโลยี | - | - | ชุมชนที่เข้าร่วมกิจกรรมสามารถนำองค์ความรู้ด้าน Soft Power มาสร้างสรรค์และเพิ่มมูลค่าผลิตภัณฑ์และการบริการ โดยการนำเสนอผ่านสื่อด้วยอัตลักษณ์ศิลปวัฒนธรรมท้องถิ่นของแต่ละชุมชน |
| 1.2 การอนุรักษ์ภูมิปัญญาไทย กรณีศึกษา : อาหารไทย-รามัญ เขตคลองสามวา กรุงเทพฯ | 1. โภชนาการและอาหารสุขภาพ  2. เคมีเชิงฟิสิกส์ทางอาหารเบื้องต้น  3. ชีวเคมีทางอาหารเบื้องต้น | - | ชุมชนพื้นที่เป้าหมายเกิดความตระหนักถึงคุณค่าของภูมิปัญญาทางด้านอาหารที่เป็นอัตลักษณ์ ก่อให้เกิดการอนุรักษ์และเผยแพร่พืชอาหารท้องถิ่นให้เป็นที่รู้จักมากขึ้น |
| 2. พัฒนาคุณภาพชีวิตและยกระดับเศรษฐกิจฐานราก | 2.1 การพัฒนาศักยภาพและส่งเสริมอาชีพผู้สูงอายุใน  ต.ท่าดินดำ อ.ชัยบาดาล  จ.ลพบุรี | เทคโนโลยีของผลิตภัณฑ์เนื้อสัตว์ | - | ผู้สูงอายุได้รับความรู้ด้านพัฒนาและแปรรูปผลิตภัณฑ์เนื้อสัตว์ที่สามารถสร้างอาชีพและสร้างรายได้ให้กับตนเองและครอบครัว |
| 2.2 การพัฒนาผลิตภัณฑ์สมุนไพรเพื่อเสริมสร้างสุขภาพกลุ่มผู้สูงอายุ ต.มะกอกหวาน  ต.ม่วงค่อม และ ต.บัวชุม  อ.ชัยบาดาล จ.ลพบุรี | 1. การผลิตเห็ด  2. การจัดการปลูกพืชโดยไม่ใช้ดิน  3. การผลิตพืชปลอดภัย  4. วิศวกรรมพื้นฐานทางการเกษตร  5. ความรู้เบื้องต้นทางการเกษตร  6. การเป็นผู้ประกอบการสมัยใหม่  7. เกษตรอัจฉริยะ | 1. ผลของแสงสีแดงและแสงสีขาวสำหรับการปลูกพืชต่อการเจริญเติบโตและสารต้านอนุมูลอิสระของผักเคลในระบบไฮโดรพอนิกส์  2. ผลของการฉีดพ่นซิงค์ซัลเฟต  ต่อการเจริญเติบโตของผักกาด  หอมกรีนโอ๊คในระบบไฮโดรพอนิกส์  3. ผลของฟิลเตอร์เค้กต่อการเจริญเติบโตของกัญชาสายพันธุ์ KD ในวัสดุปลูก  4. ผลของปุ๋ยหมักมูลสัตว์ต่อผลผลิตของเห็ดหลินจือ  5. แนวทางการพัฒนาการดำเนินงานของกลุ่มเกษตรกรสู่การเป็นวิสาหกิจชุมชนในพื้นที่กรุงเทพตะวันออก  6. การศึกษากระบวนการ  พัฒนากลุ่มวิสาหกิจชุมชน : กรณีศึกษากลุ่มกรุงเทพตะวันออก | ชุมชนสามารถนำพืชสมุนไพรพื้นถิ่นมาเพิ่มมูลค่าโดยการพัฒนาเป็นผลิตภัณฑ์สมุนไพรที่สามารถสร้างรายได้ |
| 2.3 การพัฒนาและยกระดับคุณภาพผลิตภัณฑ์สมุนไพรในท้องถิ่น อ.ชัยบาดาล จ.ลพบุรี เพื่อเพิ่มรายได้ ปีที่ 4 | 1. หลักการแปรรูปอาหาร  2. เทคโนยีอาหารพื้นบ้าน  3. วิจัยวิทยาศาสตร์และเทคโนโลยีการอาหาร | การพัฒนาผลิตภัณฑ์อาหารสำเร็จรูปพร้อมบริโภคเพื่อส่งเสริมโภชนาการของผู้สูงอายุที่มีปัญหาการเคี้ยวและการกลืนลำบาก: กรณีศึกษาผู้สูงอายุในอำเภอชัยบาดาล จังหวัดลพบุรี | ชุมชนได้รับความรู้เกี่ยวกับการแปรรูปกระเทียมชนิดผงและผลิตภัณฑ์เสริมอาหาร และการผลิตอาหารที่ถูกสุขลักษณะ เพื่อยืดอายุการเก็บรักษา รวมทั้งการขึ้นทะเบียนผลิตภัณฑ์ OTOP |
| 2.4 อบรมเชิงปฏิบัติการเรื่องการบริหารจัดการการใช้สารกระตุ้นเชิงชีวภาพเพื่อเพิ่มผลผลิตของหน่อไม้ฝรั่ง  อ.ชัยบาดาล จ.ลพบุรี | การตระหนักรู้และปรับตัวต่อการเปลี่ยนแปลง | การใช้วัสดุหมักอินทรีย์เสริมประสิทธิภาพด้วยจุลินทรีย์ละลายหินฟอสเฟตร่วมกับฝุ่นหินจากโรงงานโม่หินเพื่อยกระดับผลผลิตและคุณภาพหน่อไม้ฝรั่งโดยการมีส่วนร่วมของวิสาหกิจชุมชนกลุ่มผู้ปลูกหน่อไม้ฝรั่งบ้านซับรังกา  ต.เกาะรัง อ.ชัยบาดาล จ.ลพบุรี | เกษตรกรได้รับความรู้เกี่ยวกับการใช้สารกระตุ้นเชิงชีวภาพ (bio stimulant) ในการเพิ่มผลผลิตของหน่อไม้ฝรั่ง ซึ่งสามารถลดต้นทุนการผลิตและเป็นมิตรต่อสิ่งแวดล้อม ทำให้เกษตรกรมีรายได้เพิ่มขึ้น |
| 2.5 การพัฒนาผลิตภัณฑ์ในชุมชนเพื่อประโยชน์เชิงพาณิชย์ในวิสาหกิจชุมชนกลุ่มแปรรูปบ้านแหลมเหนือ: ต.บางตะไนย์ อ.ปากเกร็ด จ.นนทบุรี | การถนอมและแปรรูปอาหาร | ขนมเปี๊ยะและข้าวเกรียบเปลือกแก้วมังกร | ชุมชนสามารถเพิ่มมูลค่าผลแก้วมังกร โดยการนำมาพัฒนาเป็นผลิตภัณฑ์อาหารที่สามารถสร้างรายได้ให้กับชุมชน |
| 2.6 การพัฒนาผลิตภัณฑ์ในชุมชนเพื่อประโยชน์เชิงพาณิชย์ในวิสาหกิจชุมชนแม่บ้านท่าอิฐสัมพันธ์ ม.9 ต.ท่าอิฐ อ.ปากเกร็ด จ.นนทบุรี | การถนอมและแปรรูปอาหาร | การพัฒนาสูตรครองแครงกรอบเสริมผักไชยารสแกงเขียวหวาน | ชุมชนสามารถเพิ่มมูลค่าผักไชยา โดยการนำมาพัฒนาเป็นผลิตภัณฑ์อาหารที่สารถสร้างรายได้ให้กับชุมชน |
| 2.7 การพัฒนาผลิตภัณฑ์ส่งเสริมสุขภาพของชุมชนบางรักน้อย จ.นนทบุรี | ปฏิบัติการเคมี 1 | การพัฒนาผลิตภัณฑ์สเปรย์ดับกลิ่นจากสมุนไพร | ชุมชนได้รับความรู้และสามารถพัฒนาผลิตภัณฑ์โดยใช้วัตถุดิบจากพืชสมุนไพรในท้องถิ่น โดยผลิตภัณฑ์ที่พัฒนาขึ้นนั้นสามารถนำมาใช้เพื่อดูแลสุขภาพตนเองได้ |
| 2.8 การส่งเสริมและพัฒนาผลิตภัณฑ์อาหารเพื่อเสริมสร้างคุณภาพชีวิตคนในชุมชนบ้านเอื้ออาทรบางบัวทอง 2  จ.นนทบุรี | หลักการประกอบอาหาร | การพัฒนาชูโรสจากผลิตผลของกล้วยน้ำว้า | ชุมชนสามารถพัฒนาผลิตภัณฑ์อาหารอาหารจากกล้วยน้ำว้าเพื่อการจำหน่ายในชุมชน ซึ่งช่วยลดรายจ่ายและเพิ่มรายได้ให้แก่ครัวเรือน |
| 2.9 การเสริมสร้างสุขภาพจิตของผู้สูงอายุในชุมชนด้วยการเรียนรู้แบบมีส่วนร่วมจากงานฝีมือท้องถิ่นผลิตภัณฑ์ดอกไม้ดินสู่ทักษะอาชีพ | จิตวิทยาการบริการด้านสุขภาพ | - | ผู้สูงอายุในชุมชนได้ใช้เวลาว่างให้เกิดประโยชน์ ได้ฝึกทักษะอาชีพจากงานฝีมือ มีการรวมตัวกันทำงาน ก่อให้เกิดความสามัคคีในชุมชน นำไปสู่การสร้างรายได้ในอนคต |
| 2.10 การส่งเสริมอาชีพเกษตรในเมืองและพัฒนาผลิตภัณฑ์ชุมชนของสมาชิกกลุ่มเกษตรกรเทศบาลเมืองใหม่บางบัวทอง อ.บางบัวทอง จ.นนทบุรี | 1. การผลิตเห็ด  2. การจัดการปลูกพืชโดยไม่ใช้ดิน  3. การผลิตพืชปลอดภัย  4. วิศวกรรมพื้นฐานทางการเกษตร  5. ความรู้เบื้องต้นทางการเกษตร  6. การเป็นผู้ประกอบการสมัยใหม่  7. เกษตรอัจฉริยะ | 1. ผลของแสงสีแดงและแสงสีขาวสำหรับการปลูกพืชต่อการเจริญเติบโตและสารต้านอนุมูลอิสระของผักเคลในระบบไฮโดรพอนิกส์  2. ผลของการฉีดพ่นซิงค์ซัลเฟต  ต่อการเจริญเติบโตของผักกาด  หอมกรีนโอ๊คในระบบไฮโดรพอนิกส์  3. ผลของฟิลเตอร์เค้กต่อการเจริญเติบโตของกัญชาสายพันธุ์ KD ในวัสดุปลูก  4. ผลของปุ๋ยหมักมูลสัตว์ต่อผลผลิตของเห็ดหลินจือ  5. แนวทางการพัฒนาการดำเนินงานของกลุ่มเกษตรกรสู่การเป็นวิสาหกิจชุมชนในพื้นที่กรุงเทพตะวันออก  6. การศึกษากระบวนการ  พัฒนากลุ่มวิสาหกิจชุมชน : กรณีศึกษากลุ่มกรุงเทพตะวันออก | สมาชิกกลุ่มเกษตรกรสามารถนำความรู้และทักษะอาชีพการทำเกษตรเมือง มาพัฒนาเป็นผลิตภัณฑ์ทางการเกษตรที่เพิ่มมูลค่า สามารถสร้างรายได้ให้กับกลุ่มสมาชิก |
| 2.11 พัฒนาคุณภาพชีวิตและยกระดับเศรษฐกิจฐานรากโดยการพัฒนาผลิตภัณฑ์จากวัสดุในท้องถิ่น | 1. เวชศาสตร์พื้นฟู  2. เตรียมฝึกประสบการณ์วิชาชีพ | - | ผู้สูงอายุที่เข้าร่วมกิจกรรมได้รับความรู้ในการพัฒนาผลิตภัณฑ์จากวัสดุที่หาได้จากท้องถิ่น ก่อให้เกิดการพัฒนาทักษะวิชา  ชีพ และเสริมสร้างคุณค่าขอผู้สูงอายุ |
| 2.12 การพัฒนาคุณภาพชีวิตอาสาสมัครสาธารณสุขประจำหมู่บ้านในพื้นที่ ต.ทำนบ  อ.องครักษ์ จ.นครนายก | อนามัยสิ่งแวดล้อม | การพัฒนาคุณภาพชีวิตของอาสาสมัครสาธารณสุขประจำหมู่บ้าน | อาสาสมัครสาธารณสุขประจำหมู่บ้านในพื้นที่เป้าหมาย ได้รับการเพิ่มพูนความรู้และทักษะในการปฏิบัติงานมากขึ้น ก่อให้เกิดแรงจูงใจที่จะส่งเสริมให้เกิดความพอใจและมีความสุขในการทำงานมากขึ้น |
| 2.13 การพัฒนาเครื่องดื่มและอาหารว่างจากสมุนไพรในท้องถิ่นเพื่อเสริมภูมิคุ้มกัน ในชุมชนบ้านทุ่งกระโปรง  อ.บ้านนา จ.นครนายก | ปฏิบัติการเคมี 1 | - | ชุมชนบ้านทุ่งกระโปรงมีผลิตภัณฑ์ที่เป็นอัตลักษณ์ สามารถพัฒนาต่อยอดสู่ OTOP สามารถนำไปจำหน่ายให้แก่นักท่องเที่ยว และสร้างรายได้ให้กับคนในชุมชน |
| 2.14 การพัฒนาผลิตภัณฑ์ส่งเสริมสุขภาพด้วยศาสตร์การแพทย์แผนไทยเพื่อยกระดับคุณภาพชีวิตชุมชนบ้านหัวลิงใน ต.หนองแสง อ.ปากพลี  จ.นครนายก | การแพทย์ทางเลือก | การบูรณาการศาสตร์การแพทย์แผนไทยภายใต้แนวคิดเป็นมิตรกับสิ่งแวดล้อมเพื่อการยกระดับคุณภาพชีวิตชุมชนท้องถิ่นอย่างยั่งยืนตามยุทธศาสตร์ SDGs | ผลิตภัณฑ์สุขภาพของชุมชนบ้านหัวลิง ได้รับการพัฒนายกระดับสู่สินค้าเพื่อการจัดจำหน่ายแก่นักท่องเที่ยวในชุมชน |
| 2.15 การอบรมเชิงปฏิบัติการการจัดการขยะย่อยสลายและขยะขายได้ | การมีส่วนร่วมของประชาชนและการจัดการความขัดแย้ง การจัดการสิ่งแวดล้อมและทรัพยากรธรรมชาติ | - | ผู้เข้าร่วมอบรมมีความรู้ความเข้าใจในการคัดแยกขยะ สามารถนำขยะสดที่คัดแยกได้มาทำปุ๋ยหมัก รวมทั้งการนำขยะที่คัดแยกได้ไปขาย |
| 3. ยกระดับมาตรฐานผลิตภัณฑ์ชุมชนยั่งยืนสู่แพลตฟอร์มออนไลน์ | 3.1 การแปรรูปเพื่อยกระดับผลิตภัณฑ์จากกระเทียมใน  อ.ชัยบาดาล จ.ลพบุรี | 1. ประเมินผลิตภัณฑ์เครื่องสำอาง  2. การพัฒนาผลิตภัณฑ์เครื่องสำอาง | การพัฒนาผลิตภัณฑ์เสริมอาหารและเครื่องสำอางจากกระเทียมในพื้นที่ ต.ท่าดินดำ  อ.ชัยบาดาล จ.ลพบุรี | เกษตรกรในชุมชนได้รับความรู้ด้านการแปรรูปกระเทียมเพื่อสร้างมูลค่าเพิ่มสู่ผลิตภัณฑ์เครื่องสำอางที่สามารถส่งเสริมอาชีพและสร้างรายได้ให้กับคนในชุมชน |
| 3.2 การพัฒนาผลิตภัณฑ์แชมพูมะกรูด-อัญชัน เชิงพานิชย์ในวิสาหกิจกลุ่มผู้สูงอายุ หมู่ 11  ต.ม่วงค่อม อ.ชับบาดาล  จ.ลพบุรี | เคมี 1 | - | กลุ่มวิสาหกิจผู้สูงอายุสามารถเพิ่มมูลค่าของเปลือกมะกรูดและอัญชัน โดยนำมาผลิตเป็นแชมพูที่สามารถจัดจำหน่ายได้ |
| 3.3 การพัฒนารูปแบบผลิตภัณฑ์นมแพะอัดเม็ดสู่แพลตฟอร์มออนไลน์ | เทคโนโลยีเครื่องดื่มไร้แอลกอฮอล์ | ความสามารถในการจับโลหะของเวย์โปรตีนจากน้ำนมแพะดิบตกเกรดเพื่อประยุกต์ใช้เป็นอาหารเชิงหน้าที่ | ชุมชนมีผลิตภัณฑ์นมแพะรูปแบบอัดเม็ด และสามารถเพิ่มช่องทางการจัดจำหน่ายผ่านแพลตฟอร์มออนไลน์ ก่อให้เกิดรายได้ที่เพิ่มขึ้นแก่กลุ่มวิสาหกิจชุมชนนมแพะบ้านละหาร |
| 3.4 พัฒนาผลิตภัณฑ์สบู่แฮนด์เมดและเซรั่มพรอพโพลิส ชุมชนคนบางกรวย (ปลายบาง)  ต.ปลายบาง อ.บางกรวย  จ.นนทบุรี | 1. เวชกรรมแผนไทย 1  2. เวชกรรมแผนไทย 2  3. เภสัชกรรมแผนไทย 3  4. เภสัชกรรมแผนไทย 4  5. เคมีและผลิตภัณฑ์ธรรมชาติ | - | 1. ชุมชนและผู้ประกอบการสามารถนำองค์ความรู้ที่ได้จากการเข้าร่วมกิจกรรมไปพัฒนาผลิตภัณฑ์เพื่อยกระดับให้มีมูลค่าสูงขึ้น สามารถจัดจำหน่ายบนแพลตฟอร์มออนไลน์ได้ ตลอดจนสามารถนำมาขอขึ้นทะเบียนผลิตภัณฑ์กับสำนักงานคณะกรรมการอาหารและยา (อย.) ได้  2. เพิ่มจำนวนเครือข่ายชุมชนในการผลิตวัตถุดิบเพื่อลดต้นทุนจากพ่อค้าคนกลาง |
| 4. ชุมชนดิจิทัลเพื่อรองรับสังคมศตวรรษที่ 21 | 4.1 การพัฒนาระบบการบริหารข้อมูลกองทุนกลุ่มออมทรัพย์เพื่อการผลิตบ้านท่ารวก  ต.หนองยายโต๊ะ อ.ชัยบาดาล  จ.ลพบุรี | 1. การวิเคราะห์และออกแบบระบบ  2. โครงงานวิทยาการคอมพิวเตอร์ 1 | - | กลุ่มออมทรัพย์เพื่อการผลิตบ้านท่ารวก มีระบบบริหารข้อมูลกองทุนในรูปแบบดิจิทัลที่มีประสิทธิภาพ |
| 5. ศูนย์การเรียนรู้เพื่อการพัฒนาการบริหารจัดการทรัพยากรชุมชนอย่างยั่งยืน | 5.1 การพัฒนาแหล่งเรียนรู้และแปรรูปขยะพลาสติกสู่การนำไป  ใช้ประโยชน์ใน อ.ชัยบาดาล  จ.ลพบุรี | วัสดุชีวภาพเชิงสร้างสรรค์ | - | 1. สร้างจิตสำนึกให้คนในชุมชนได้มีส่วนร่วมในการนำวัสดุเหลือทิ้งมาใช้ให้เกิดประโยชน์ด้วยการนำมาแปรรูปเป็นผลิตภัณฑ์ใหม่  2. เป็นแหล่งเรียนรู้เกี่ยวกับการจัดการขยะให้แก่สมาชิกในชุมชน ชุมชนใกล้เคียง และหน่วยงานอื่นๆที่สนใจ  3. เพิ่มมูลค่าให้กับวัสดุเหลือทิ้งที่สามารถสร้างรายได้ให้กับชุมชน |
| 5.2 การพัฒนาศูนย์การเรียนรู้สวนสมุนไพรและการพัฒนาผลิตภัณฑ์สมุนไพร ในพื้นที่โรงเรียนนุ่มประสงค์วิทยา อ.บางกรวย จ.นนทบุรี ปีที่ 2 | 1. เวชกรรมแผนไทย 3  2. เภสัชกรรมแผนไทย 3  3. ปัญหาพิเศษทางการแพทย์แผนไทยประยุกต์ | การศึกษาฤทธิ์ต้านอนุมูลอิสระ และการต้านเซลล์มะเร็งลำไส้ใหญ่ในหลอดทดลองของสารสกัดตำรับริดสีดวงทวาร | เป็นแหล่งศึกษาเรียนรู้และต่อยอดองค์ความรู้ด้านสมุนไพรของครูและนักเรียนในโรงเรียน ตลอดจนประชาชนทั่วไปในชุมชน |
| 5.3 ศูนย์การเรียนรู้การเกษตรฐานรากเชิงสร้างสรรค์ บ้านกุดรัง จ.นครนายก | 1. การผลิตสัตว์และการจัดการ  2. สุขศาสตร์สัตว์  3. เทคนิคการเลี้ยงสัตว์เฉพาะอย่าง  4. สัมมนาสำหรับการจัดการเทคโนโลยีการเกษตรสมัยใหม่  5. โครงงานสำหรับการจัดการเทคโนโลยีการเกษตรสมัยใหม่ | - | เกษตรกรและประชาชนสามารถบริหารจัดการชีวิตของตนเองได้อย่างสมดุล ตามหลักปรัชญาเศรษฐกิจพอเพียง นำไปสู่การพึงพาตนเองและช่วยเหลือเกื้อกูลกันในชุมชนได้อย่างยั่งยืน |
| 5.4 ศูนย์การเรียนรู้การทำเกษตรในเมืองเพื่อพัฒนาพื้นที่สีเขียวที่มีคุณภาพในการผลิตอาหาร | 1. เกษตรยั่งยืน  2. ออกแบบและจัดสวน  3. การจัดการเกษตรในเมือง | 1. การผลิตปุ๋ยหมักจากก้อนเห็ดเก่า  2. การผลิตสารปรับปรุงดินด้วยถ่านชีวภาพจากวัสดุเหลือใช้ทางการเกษตร  3. การพัฒนาผลิตภัณฑ์ยาหม่องจากสมุนไพรแก้อาการผดผื่นคัน | 1. เพิ่มพื้นที่สีเขียวจากการทำเกษตรในเมือง  2 .ลดปริมาณขยะอินทรีย์โดยการนำมาทำเป็นปุ๋ยหมัก  3. ชุมชนน่าอยู่ มีพื้นที่พักผ่อนหย่อนใจและทำกิจกรรมร่วมกัน  4. เกิดเป็นศูนย์เรียนรู้ต้นแบบ เป็นตัวอย่างให้กับชุมชนใกล้เคียง  5. ลดการเกิดปัญหาอาชญากรรมและสิ่งเสพติดในชุมชน  6. ผลผลิตจากการทำการเกษตรสามารถนำมาพัฒนาเป็นผลิตภัณฑ์ที่สามารถสร้างความเข้มแข็งทางเศรษฐกิจชุมชนได้อย่างยั่งยืน  7. ลดรายจ่ายด้านวัตถุดิบในการนำมาประกอบอาหารในครัวเรือน |
| 6. พัฒนานวัตกรทางการศึกษาเพื่อพัฒนาท้องถิ่นโดยใช้สมรรถนะเป็นฐาน | 6.1 ส่งเสริมทักษะทางปฏิบัติการวิทยาศาสตร์สำหรับการสอน | - | - | ครูประจำการที่ผ่านการอบรมมีทักษะการปฏิบัติการทางด้านวิทยาศาสตร์เพิ่มขึ้น สามารถนำมาประยุกต์ใช้ในการจัดการเรียนการสอนในโรงเรียนเพื่อพัฒนานักเรียนให้เกิดเรียนรู้ได้ดีขึ้น |
| 7. ยกระดับคุณภาพการศึกษา โรงเรียนสังกัด สพฐ. ตชด. และโรงเรียนกองทุนการศึกษา | 7.1 การพัฒนาทักษะการจัดทำสื่อการสอนด้วยปัญญาประดิษฐ์ (AI) ให้กับครูผู้สอนของศูนย์ส่งเสริมการเรียนรู้ระดับเขต (ศกร.) เขตบางเขน กรุงเทพฯ | เทคโนโลยีสารสนเทศเพื่อการเรียนรู้สู่ชุมชน | - | ครูผู้สอนของศูนย์ส่งเสริมการเรียนรู้ ระดับเขต (ศกร.) เขตบางเขน มีทักษะการใช้แอพพลิเคชั่นปัญญาประดิษฐ์ (AI) ในการจัดทำสื่อการสอนที่ทันยุคสมัย และสามารถนำไปถ่ายทอดให้แก่นักเรียนของศูนย์ฯ ได้อย่างมีคุณภาพ |
| **รวมทั้งสิ้น** | | **55 รายวิชา** | **20 โครงการ/ผลงาน** | **30 พื้นที่** |